**PROPOSTA ORDRE DE LA CONSELLERIA D’EDUCACIÓ, CULTURA I ESPORT, PER LA QUAL S'ESTABLEIXEN CRITERIS PER A LA DOTACIÓ DE PLANTILLES DEL PROFESSORAT DELS CENTRES DOCENTS PÚBLICS QUE IMPARTEIXEN ESO, BATXILLERAT I FORMACIÓ PROFESSIONAL DEPENDENTS DE LA CONSELLERIA COMPETENT EN MATÈRIA D'EDUCACIÓ.**

**QUÈ SUPOSA?**

***QUANT A L’ETAPA D’EDUCACIÓ SECUNDÀRIA OBLIGATÒRIA I BATXILLERAT:***

|  |  |  |
| --- | --- | --- |
| **MESURA REGULADA EN LA NOVA ORDRE** | **COM ESTAVA REGULAT A L’ORDRE 69/2015** | ***APLICACIÓ PROGRESSIVA DE LA MESURA*** |
| 1. En tots els nivells d’ESO, per tal de desenvolupar les tasques de la tutoria, a la persona tutora, se li assignaran 3 hores lectives per a aquesta funció, una d’elles d’atenció grupal de l’alumnat i les altres 2 d’atenció individualitzada. | Comptaven amb 2 hores lectives per a la tutoria, una d’atenció grupal i l’altra d’atenció individualitzada | *El curs 2023/2024 s’implantarà en els nivells de 1r i 2n d’ESO*  *El curs 2024/2025 s’aplicarà a tots els nivells d’ESO.* |
| 2. En els dos nivells de batxillerat, per tal de desenvolupar les tasques de la tutoria, a la persona tutora, se li assignaran 2 hores lectives per a aquesta funció, una d’elles d’atenció grupal de l’alumnat i l’altra d’atenció individualitzada. | Comptaven amb 1 hora lectiva per a la tutoria d’atenció grupal. | *El curs 2023/2024 s’implantarà en 2n de Batxillerat*  *El curs 2024/2025 s’aplicarà a tot el batxillerat* |
| 3. El professorat que impartisca àmbits en 1r i 2n d’ESO comptarà amb una hora per a la coordinació amb la resta de departaments. | No estava regulat | *Aquesta mesura s’implementarà en la seua totalitat el curs 2023/2024.* |
| 4. Els centres que organitzen per àmbits matèries de 1r i de 2n ESO, si a més volen impartir-los amb la modalitat de co-docència, podran incrementar les hores lectives que tenen assignades per a desenvolupar el currículum d’aquests cursos, en fins al 50 % de les hores lectives dels àmbits que impartisquen en co-docència. | No estava regulat | *Aquesta mesura s’implementarà en la seua totalitat el curs 2023/2024.* |
| 5. Per a organitzar els reforços i desdoblaments en els nivells d’ESO, els centres comptaran amb 5 hores lectives per grup, i a més s’amplia la possibilitat de dedicació d’aquestes a altres mesures. | Comptaven amb 4 hores lectives per grup | *El curs 2023/2024 s’implantarà en els nivells de 1r i 2n d’ESO*  *El curs 2024/2025 s’aplicarà a tots els nivells d’ESO.* |
| 6. Els centres que tinguen autoritzades unitats específiques en centres ordinaris (UECO), tindran una dotació mínima per atendre-les d’un lloc docent de Pedagogia Terapèutica, un lloc docent d’Audició i Llenguatge i un lloc de personal educador d’Educació Especial. És a dir, passa a regular-se amb la mateixa dotació a tots els tipus de UECO i igual que als centres de primària. | La dotació depenia de si era un aula catalogada com CIL, (1 PT, 1 AIL i 1 EEE)o com aula Específica (1PT i 1EEE) | *Aquesta mesura s’implementarà en la seua totalitat el curs 2023/2024.* |
| 7. Es prioritza la dotació de recursos a través del PAM als centres amb un % elevat d’alumnat amb especials dificultats per a aconseguir els objectius generals de l'ESO. | No estava regulat | *Aquesta mesura s’implementarà en la seua totalitat el curs 2023/2024.* |

***QUANT A L’ORIENTACIÓ EDUCATIVA:***

|  |  |  |
| --- | --- | --- |
| **MESURA REGULADA EN LA NOVA ORDRE** | **COM ESTAVA REGULAT A L’ORDRE 69/2015** | ***APLICACIÓ PROGRESSIVA DE LA MESURA*** |
| Per a centres fins a 400 alumnes: 1 lloc d’orientació educativa  De 401 fins a 800 alumnes: 2 llocs d’orientació educativa  De 801 fins a 1200 alumnes: 3 llocs d’orientació educativa  Més de 1200 alumnes: 4 llocs d’orientació educativa | Per a centres fins a 700 alumnes: 1 lloc d’orientació educativa  Més de 700 alumnes: 2 llocs d’orientació educativa | *Aquesta mesura s’implementarà en la seua totalitat el curs 2023/2024.* |

***QUANT A LA FORMACIÓ PROFESSIONAL:***

|  |  |  |
| --- | --- | --- |
| **MESURA REGULADA EN LA NOVA ORDRE** | **COM ESTAVA REGULAT A L’ORDRE 69/2015** | ***APLICACIÓ PROGRESSIVA DE LA MESURA*** |
| S’adapta la definició de les plantilles a la normativa actual referida a la Formació Professional. |  | *Aquesta mesura s’implementarà en la seua totalitat el curs 2023/2024.* |
| En els grups amb alumnat amb necessitats específiques de suport educatiu es valorarà el perfil del mateix per a determinar la dotació horària de personal docent necessària o la incorporació d'altres perfils professionals d'atenció educativa, per a afavorir la inclusió en el cicle formatiu que corresponga. | No estava regulat | *Aquesta mesura s’implementarà en la seua totalitat el curs 2023/2024.* |
| Per al desenvolupament de la formació en empreses, el centre disposarà de 4 hores lectives setmanals per cicle, distribuïdes en 2 hores lectives setmanals addicionals per cada grup, tant de primer com de segon curs. | Abans per al mòdul de formació en centres de treball (FCT) es dotaven únicament 3 hores per cicle, normalment en el 2n curs. | *Aquesta mesura s’implementarà en la seua totalitat el curs 2023/2024, i a més s’inclou una transitòria que mantindrà la dotació actual per als grups que encara cursen el mòdul d’FCT* |
| Els grups en règim plurilingüe comptaran amb un reforç horari de 4 hores lectives setmanals. | No estava regulat | *Aquesta mesura s’implementarà en la seua totalitat el curs 2023/2024.* |
| S’incorporen 2 hores lectives si el centre té reconegut algun nivell en algun programa dels establits en la Xarxa Novigi. | No estava regulat | *Aquesta mesura s’implementarà en la seua totalitat el curs 2023/2024.* |
| S’incorporen 5 hores lectives per cadascun dels programes autoritzats als centres qualificats com Centres de Referència Nacional, Centres d’Excel·lència Nacional o Centres d’Excel·lència Autonòmica. | Es dotaven 3 hores i només per als Centres Integrats | *Aquesta mesura s’implementarà en la seua totalitat el curs 2023/2024.* |

***QUANT A LES HORES DE DEDICACIÓ A L’EQUIP DIRECTIU I COORDINACIONS:***

|  |  |  |
| --- | --- | --- |
| **MESURA REGULADA EN LA NOVA ORDRE** | **COM ESTAVA REGULAT A L’ORDRE 69/2015** | ***APLICACIÓ PROGRESSIVA DE LA MESURA*** |
| Hores càrrecs directius:  FINS A 8 UNITATS 38  DE 9 A 12 UNITATS 42  DE 13 A 16 UNITATS 46  DE 17 A 20 UNITATS 50  DE 21 A 24 UNITATS 54  25 UNITATS o més 58 | Hores càrrecs directius:  FINS A 8 UNITATS 21  DE 9 A 12 UNITATS 30  DE 13 A 16 UNITATS 33  DE 17 A 20 UNITATS 36  DE 21 A 24 UNITATS 36  25 UNITATS o més 39 | *CURS 2023/2024 CURS 2024/2025*  *Hores càrrecs directius: Hores càrrecs directius:*  *FINS A 8 UNITATS 34 FINS A 8 UNITATS 38*  *DE 9 A 12 UNITATS 38 DE 9 A 12 UNITATS 42*  *DE 13 A 16 UNITATS 42 DE 13 A 16 UNITATS 46*  *DE 17 A 20 UNITATS 46 DE 17 A 20 UNITATS 50*  *DE 21 A 24 UNITATS 50 DE 21 A 24 UNITATS 54*  *25 UNITATS o més 54 25 UNITATS o més 58* |
| Hores coordinacions:  FINS A 8 UNITATS 18  DE 9 A 16 UNITATS 24  DE 17 A 24 UNITATS 30  25 UNITATS o més 36 | Hores coordinacions:  FINS A 8 UNITATS 13  DE 9 A 16 UNITATS 15  DE 17 A 24 UNITATS 17  25 UNITATS o més 17 | *CURS 2023/2024 CURS 2024/2025*  *Hores coordinacions: Hores coordinacions:*  *FINS A 8 UNITATS 18 FINS A 8 UNITATS 18*  *DE 9 A 16 UNITATS 20 DE 9 A 16 UNITATS 24*  *DE 17 A 24 UNITATS 24 DE 17 A 24 UNITATS 30*  *25 UNITATS o més 30 25 UNITATS o més 36* |
| Es regulen els Instituts Escola:  Fins a 4 unitats ESO: 6 Hores càrrecs directius i 14 Hores coordinacions  Des de 5 a 8 unitats ESO: 9 Hores càrrecs directius i 16 Hores coordinacions | No estava regulat | *Aquesta mesura s’implementarà en la seua totalitat el curs 2023/2024.* |
| Per als CIPFP, a més de les hores que li correspondrien al model d'IES amb major nombre d'unitats, és a dir 58 hores càrrecs directius, s’afegeixen:  Als centres fins a 12 unitats: 10 hores lectives setmanals  Als centres entre 13 i 25 unitats: 14 hores lectives setmanals  Als centres amb més de 25 unitats: 18 hores lectives setmanals | Als CIPFP li corresponien les hores del model d'IES amb major nombre d'unitats, és a dir 39 hores lectives per càrrecs directius. | *Aquesta mesura s’implementarà en la seua totalitat el curs 2023/2024.* |